SOP forslag til opgavens indhold og struktur

* Besvarelsen må højst fylde 15-20 A-4 normalsider (2400 enheder dvs. anslag med mellemrum).
  + Titelblad, forside, indholdsfortegnelse, samt kildeangivelser, billeder, tegninger, tabeller og bilag regnes ikke med til de maksimale 20 sider.
  + Symbolsprog, som f.eks. datakodning, matematik og fysik, kan opgøres pr. side og ikke pr. enhed, som med bogstaver.
* Du skal i SOP-opgaven angive antal tegn/anslag.
* Du skal besvare alle dele af opgaveformuleringen! Du må ikke springe noget over.
* Der skal være kildehenvisninger: Besvarelsen skal opfylde skolens kriterier for skriftlig dokumentation (APA). Ved projekter, hvor der indgår fremmedsprog, skal en del af de anvendte kilder være på dette fremmedsprog.
* Du skal være opmærksom på, at hvis du bruger kildemateriale, der ikke er normalt tilgængeligt, kan censor og eksaminator forvente, at du stiller dit kildemateriale til rådighed.
* Projektet afleveres på [www.netprøver.dk](http://www.netprøver.dk).

|  |  |  |
| --- | --- | --- |
| Hovedafsnit | Indhold og formål | Tjek √ |
| **Titelblad: Skolens officielle SOP-forside** | Gymnasiets officielle SOP-forside med SOP-opgaveformuleringen (den opgaveformulering du har fået udleveret af dine vejledere). |  |
| **Din egen forside** | Gerne med følgende informationer:   * Overskrift * Illustration/billede (efter eget valg) * De fag der indgår (med niveau) * Periode/dato for aflevering * Navn/efternavn * Klasse * Vejledere * Gymnasium |  |
| **Resumé** | Besvarelsen skal indledes med et resume på dansk:   * 10- 20 linjer * Præsentation af projektets problemstilling, de væsentligste resultater og konklusioner. |  |
| **Indholdsfortegnelse** | Viser opgavens hovedoverskrifter. Ud fra hver hovedoverskrift skal der opgives et sidetal. En god indholdsfortegnelse giver læseren et overblik over opgavens struktur og indhold i kondenseret form. Så vær omhyggelig med navngivning af overskrifterne. |  |
| **Indledning** | Din indledning skal:   * Præsentere emne og problemstilling og underspørgsmål. Opgavens indledning skal hænge sammen med den konkrete opgaveformulering, du arbejder med, og som opgaven skal forsøge at løse. * Kort fortælle læseren om hvad, hvorfor og hvordan du vil undersøge din problemstilling (fx ved at fortælle hvad der gør det spændende, relevant, vigtigt og ved at sætte det ind i en kontekst (f.eks. historisk eller teknologisk)). * Orientér læseren om nogle af de ting, som du ikke vil skrive om. I indledningen kan du med fordel klæde din læsere på til, hvad personerne ikke skal forvente at finde i opgaven, fordi det er valgt fra. |  |
| **Redegørelse** | Din redegørelse skal:   * Besvare redegørelsesspørgsmålet/spørgsmålene. * Klæde læseren på til at forstå den problemstilling, man arbejder med. * Redegørelsesdelen af opgaven har til formål at få læseren til at forstå, hvad du arbejder med i analysen.   *Husk, at der gerne må være mellemoverskrifter i en rapport af denne størrelse, dvs. der skal være et afsnit, når der er behov for det.* |  |
| **Analyse** | I analysen skal du:   * Besvare analysespørgsmålet/spørgsmålene. * Vise, at man selvstændigt kan nå frem til viden om din problemstilling gennem at anvende faglige metoder på empiri. * Analyseafsnit skal have form af en afrapportering af de ting, du finder ud af, når du analyserer. Du skal med andre ord fokusere på de resultater, du får ud af at anvende metoderne på empirien. * Du skal huske at dokumentere, hvordan du når frem til dine resultater.   *Husk, at der gerne må være mellemoverskrifter i en rapport af denne størrelse, dvs. der skal være et afsnit, når der er behov for det.* |  |
| **Diskussion** | I diskussionen skal du:   * Sætte den samlede analyses resultater i spil og forholde dig konstruktivt kritisk til dem, hvilket kan gøres på mange måder: * Analyseresultaternes validitet og anvendelighed. * Teoriers anvendelighed som forklaringsmodeller, set i lyset af analysen. * Forskellige teoretiske perspektivers betydning for analysens resultater. * Løsninger på problemet - hvordan noget burde være. * Ideologi / politik. * Fejlkilder. * Perspektivering. * Når du skriver en diskussion, skal du huske, at der skal være nogle positioner som er uenige om noget, før der er tale om diskussion. Det betyder, at en diskussion ofte er struktureret i formen ”på den ene side og på den anden side”.   *Husk, at der gerne må være mellemoverskrifter i en rapport af denne størrelse, dvs. der skal være et afsnit, når der er behov for det.* |  |
| **Konklusion** | Konklusionen indeholder en opsummering af det, du er nået frem til igennem opgaven. Din indledning og din konklusion skal kunne læses i forlængelse af hinanden og give mening. |  |
| **Litteraturliste** | Alfabetisk ordnet litteraturliste. Litteraturlisten skal indeholde alle de kilder, som du har anvendt i forbindelse med SOP-opgaven. Husk også korrekt kildehenvisning undervejs i opgaven. |  |
| **Eventuelle bilag** | Bilagsmateriale fungerer som dokumentation og tæller ikke som en del af opgaven. Her placeres det empiriske materiale, som danner grundlag for din opgave. (f.eks. spørgeskemaer, forsøgsopstillinger, grafer). |  |